
PÁLYÁZATI FELHÍVÁS
a karcagi lakóhellyel rendelkező felsőoktatásban tanuló hallgatók és középfokú iskolában tanulók 2026. II. félévi tanulmányi támogatására

I.	2026. II. félévben az ösztöndíjat igényelheti az a kiemelkedő tanulmányi eredményt elérő, karcagi lakóhellyel rendelkező fiatal, aki 2026. I. félévben nem részesült támogatásban és az alábbi feltételeknek megfelel:
1. a)	az ország valamely felsőoktatási intézményében tanuló hallgató, aki a képzésre vonatkozó keretidőn belül, teljes idejű (nappali tagozatos) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, egységes, osztatlan képzésben folytatja tanulmányait,
b)	az ország valamely középfokú iskolájának (gimnázium, szakgimnázium, szakképző intézmény) nappali tagozatos tanulója.
2. Tanulmányi eredménye a kérelem benyújtása előtti félévben:
a)	 a felsőoktatásban tanuló esetén:
 3.8 vagy e fölötti súlyozott tanulmányi átlag,
számítása: ∑(teljesített kredit x érdemjegy)
		         ∑ teljesített kreditpont
b) a középfokú iskolában tanuló esetén: 
4.3 vagy e fölötti tanulmányi átlag,
c)	az ösztöndíj benyújtásához szükséges a 2025/2026. tanulmányi év II. félévi eredménye, amely a pályázó jelenlegi oktatási fokozatából származik, 
d)	a magatartás és szorgalom osztályzat nem tartozik bele az átlag számításába.
3. A családban az 1 főre jutó havi nettó átlagjövedelem nem haladja meg a szociális vetítési alap összegének – 28.500 Ft –   a 600 %-át 171.000 Ft-ot. 
171.001 Ft és 200.000 Ft közötti 1 főre jutó havi nettó átlagjövedelem esetén támogatásban részesülhet az a pályázó tanuló, illetve hallgató amennyiben a pályázó, vagy a pályázóval közös háztartásban élő
· tartósan beteg, illetve súlyosan fogyatékos (szakorvosi igazolás vagy MÁK igazolás),
· árva félárva (halotti anyakönyvi kivonat másolat),
· a háztartásban lévő eltartottak száma három, vagy annál több.
II. Az ösztöndíj mértéke 30.000 - 100.000 Ft-ig terjedhet. 
III. Az ösztöndíj 2026. évben második alkalommal kerül meghirdetésre. 
IV. A pályázatot a Karcagi Polgármesteri Hivatalhoz kell benyújtani (Karcag, Kossuth tér 1. fsz. 52. iroda)
a)           A beadás határideje: 2026. október 1. – 2026. október 31.     
b)	A pályázat pályázati adatlapon (1. sz. melléklet) adható be, amely beszerezhető a Karcagi Polgármesteri Hivatalban (Karcag, Kossuth tér 1.), továbbá a www.karcag.hu oldalról letölthető.
A pályázati adatlaphoz csatolandó mellékletek:
· igazolás a pályázóval egy háztartásban élő személyek számáról (lakcímet igazoló hatósági igazolvány /lakcímkártya/)
· igazolások a pályázó és a vele egy háztartásban élők egy főre jutó - a pályázat beadását megelőző 1 havi - nettó jövedelméről (munkáltatói igazolás, eredeti példány), rendszeres pénzellátásokról igazolás (pl. csecsemőgondozási díj, öregségi nyugdíj, rokkantsági járadék, gyermeknevelési támogatás, ápolási díj, családi pótlék),
· a pályázó tanulói, illetve hallgatói jogviszony igazolása,
· 2025/2026. tanév II. félévi értesítő-, bizonyítvány-, illetve leckekönyvmásolat az átlag igazolására, illetve középfokú iskola esetén az iskolatípus megjelölésével,
· tartós betegség igazolása (szakorvosi igazolás, Mák igazolás),
· árva/félárva (halotti anyakönyvi kivonat másolat)
· szülői felügyeleti jog gyakorlásáról szóló bírósági végzés, vagy a gyámügyi osztály által felvett jegyzőköny.
Egy háztartásban élők: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége;
Jövedelem: 
A szociális igazgatásról és szociális ellátásokról szóló 1993. évi III. törvény 4. § (1) bekezdés a) pontja alapján az elismert költségekkel és a befizetési kötelezettséggel csökkentett 
· a személyi jövedelemadóról szóló 1995. évi CXVII. törvény (a továbbiakban: Szjatv.) szerint meghatározott, belföldről vagy külföldről származó - megszerzett - vagyoni érték (bevétel), ideértve a Szjatv. 1. számú melléklete szerinti adómentes bevételt, és 
· azon bevétel, amely után az egyszerűsített az egyszerűsített vállalkozói adóról szóló törvény, a kisadózó vállalkozások tételes adójáról és a kisvállalati adóról szóló törvény, vagy az egyszerűsített közteherviselési hozzájárulásról szóló törvény szerint adót, illetve hozzájárulást kell fizetni. 
Nem minősül jövedelemnek
1. a rendkívüli települési támogatás, valamint a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott települési támogatás, 
2. a rendkívüli gyermekvédelmi támogatás, a Gyvt. 20/A. §-a szerinti támogatás, a Gyvt. 20/B. §-ának (4)-(5) bekezdése szerinti pótlék, a nevelőszülők számára fizetett nevelési díj és külön ellátmány,
3. az anyasági támogatás,
4. a nyugdíjprémium, az egyszeri juttatás, a tizenharmadik havi nyugdíj, a tizennegyedik havi nyugdíj, a tizenharmadik havi ellátás, a tizennegyedik havi ellátás és a szépkorúak jubileumi juttatása,  
5. a személyes gondoskodásért fizetendő személyi térítési díj megállapítása kivételével a súlyos mozgáskorlátozott személyek pénzbeli közlekedési kedvezményei, a vakok személyi járadéka és a fogyatékossági támogatás,
6. a fogadó szervezet által az önkéntesnek külön törvény alapján biztosított juttatás,
7. az alkalmi munkavállalói könyvvel történő munkavégzésnek, az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértéke, 
8. a házi segítségnyújtás keretében társadalmi gondozásért kapott tiszteletdíj,
9. az energiafelhasználáshoz nyújtott támogatás,
10. a szociális szövetkezet tagja által, a közérdekű nyugdíjas szövetkezet öregségi nyugdíjban vagy átmeneti bányászjáradékban részesülő tagja által, valamint a kisgyermekekkel otthon lévők szövetkezetének csecsemőgondozási díjában, gyermeknevelési támogatásban, örökbefogadói díjban, nem nagyszülőként gyermekgondozási díjban vagy gyermekgondozást segítő ellátásban részesülő tagja által a szövetkezetben végzett tevékenység ellenértékeként megszerzett, a személyi jövedelemadóról szóló törvény alapján adómentes bevétel, 
11. az életvitelszerűen lakott ingatlan eladása, valamint az életvitelszerűen lakott ingatlanon fennálló vagyoni értékű jog átruházása esetén az eladott ingatlan, illetve átruházott vagyoni értékű jog ellenértékének azon része, amelyből az eladást vagy átruházást követő egy éven belül az eladó vagy átruházó saját, vagy közeli hozzátartozója életvitelszerű, tényleges lakhatásának célját szolgáló ingatlan vagy vagyoni értékű jog vásárlására kerül sor,
12. az elengedett tartozás, illetve a megszűnt kötelezettség, ha a tartozás elengedésére vagy a kötelezettség megszűnésére a természetes személyek adósságrendezési eljárásában, továbbá közüzemi szolgáltatás szolgáltatója, illetve pénzügyi intézmény által, az adós megélhetését veszélyeztető szociális helyzete miatt került sor,
13.az Szjatv. 7. §. (1) bekezdés b)-z) pontja szerinti bevétel,
14.az iskolakezdési támogatásról szóló kormányrendelet szerinti iskolakezdési támogatás.

A pályázati adatlap csak hiánytalanul kitöltve, a pályázati felhívásban közzétett kötelező mellékletek együttes benyújtásával érvényes.






Beadási határidő: 2026. október 31. 					1. sz. melléklet
Helye: Karcagi Polgármesteri Hivatal
            5300 Karcag, Kossuth tér 1.



PÁLYÁZATI ADATLAP
a Karcag városi ösztöndíj keretből nyújtandó tanulmányi támogatásra
2026. II. félév
(Érvényes pályázat benyújtására az a pályázó jogosult, aki 2026. I. félévben nem részesült támogatásban.)


1. Pályázó  adatai:
neve:	
lakcíme: 	
értesítési cím: 	
születési hely, idő:	
telefonszám:	
számlavezető pénzintézetének neve:	
számlaszáma:	

Intézmény megnevezése, ahol a pályázó tanul: 	
…			
	szak: ……………………………………… évfolyam: 	
	tanulmányi eredmény (2025/2026. tanév II. félév): 
	kreditrendszerben a hallgató súlyozott tanulmányi átlag:	
          tanulmányi átlag:	…………………………

2. Jövedelmi adatok:

A háztartás havi nettó jövedelme:……………..…. Ft/hó
A háztartásban élők száma: ……………………..…... fő
A háztartásban élő eltartottak száma: ….…………… fő
Egy főre jutó nettó jövedelem: ……………….…….Ft/hó

3. A mellékletek száma:……….. db

Hozzájárulunk ahhoz, hogy a jelen adatlapon rendelkezésre bocsátott adatokat, a pályázatot kiíró Karcag Városi Önkormányzat nyilvántartásba vegye az ösztöndíjpályázat lebonyolítása és a támogatási jogosultság ellenőrzése céljából, valamint a pályázati forduló lezárásáig kezelje. 

Büntetőjogi felelősségem tudatában kijelentem, hogy a pályázati adatlapon és mellékleteiben az általam feltüntetett adatok a valóságnak megfelelnek. 

K a r c a g, 2026. ………………….…….….


							
apa (gondviselő) 	anya (gondviselő) 	pályázó

Megjegyzés: 
Az adatlaphoz csatolni kell (eredeti példányok): igazolás a pályázóval egy háztartásban élő személyek számáról (lakcímet igazoló hatósági igazolvány /lakcímkártya/); igazolások a pályázó és a vele egy háztartásban élők egy főre jutó – a pályázat beadását megelőző 1 havi  – nettó jövedelméről (munkáltatói igazolás); rendszeres pénzellátásokról igazolás (pl. csecsemőgondozási díj, öregségi nyugdíj, rokkantsági járadék, gyermeknevelési támogatás, ápolási díj, családi pótlék), a pályázó tanulói, illetve hallgatói jogviszony igazolása, félévi értesítő-, bizonyítvány- illetve leckekönyvmásolatot, tartós betegség esetén szakorvosi igazolás, vagy MÁK igazolás, árva/félárva esetén halotti anyakönyvi kivonat. 

A pályázati adatlap csak hiánytalanul kitöltve, a pályázati felhívásban közzétett kötelező mellékletek együttes benyújtásával érvényes. 

